section_heading: Djelo
paragraph_text: Osim samostalnih izložbi u Splitu, Kaštel Lukšiću, Šibeniku i Makarskoj, sudjeluje na brojnim skupnim izložbama poput Izložbe natječajnih radova za spomenik Anti Starčeviću (Tvrđa, Osijek, 2006.) gdje osvaja glavnu nagradu za rad nastao u suradnji s kiparom i arhitektom Filipom Tadinom. S navedenim autorom ostvario je cijeli niz radova, te su dobitnici prve nagrade na natječaju za spomen obilježje ”U čast hrvatskim braniteljima za stvaranje države Hrvatske” (Beli Manastir, 2011.), prve nagrade na natječaju za spomenik poginulim braniteljima na odmorištu Rašćane (Zagvozd, 2010.) i prve nagrade na natječaju za spomen obilježje stradalim svećenicima (Kaštel Novi, 2004.).